पाएं अपने शहर की ताज़ा ख़बरें और फ्री ई-पेपरडाउनलोड करें
फारबिसगंज प्रखंड क्षेत्र के ग्रामीण इलाकों में सोमवार की शाम अचानक आईं तेज आंधी-बारिश के कारण बिजली की समस्या से लोग परेशान हैं। खासकर मोबाइल का ज्यादा इस्तेमाल करने वाले नवयुवक काफी परेशान हैं। आंधी-बरसात के कारण सोमवार के अलावा मंगलवार को भी इलाके में दो दिनों से बिजली आपूर्ति बाधित है। ग्रामीण इलाकों के स्कूल टोला ठीलामोहन, रहिकपुर ठीलामोहन, मुसहरी, औराही, शुभंकरपुर, लाईन चौक बरदाहा, डोरिया सोनापुर, बोकड़ा, हलहलिया, खवासपुर, कामत बस्ती, मलदैहिया टोल, गुरम्ही, रमई, तिरसकुंड, समौल, घोड़ाघाट, पोठिया, बेलई समेत दर्जनों गांवों में दो दिनों से बिजली गूल रहने से लोगों को काफी परेशानी हो रही है। ठीलामोहन के सामाजिक कार्यकर्ता चन्दन कुमार सिंह ने बताया कि दो दिनों से बिजली की आपूर्ति बंद है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn